বগুড়া সংবাদ ডট কম (নন্দীগ্রাম প্রতিনিধি ফিরোজ কামাল ফারুক) :নন্দীগ্রাম-কাহালু আসনের সাংসদ সদস্য একেএম রেজাউল করিম তানসেন বলেছেন, সৌহার্দ, সম্প্রতি ও অসাম্প্রদায়িক দেশ জননেত্রী শেখ হাসিনার বাংলাদেশ। এখানে সাম্প্রদায়িকতার কোনো স্থান নেই। আওয়ামীলীগ সরকার ক্ষমতায় থাকলে সকল ধর্মের মানুষ শান্তিপূর্ণ ভাবে ধর্মীয় উৎসব পালন করতে পারে। তাই ধর্ম যার যার উৎসব সবার। প্রতিটি উৎসব এদেশের সকলের মিলনমেলায় পরিণত হয়। গত শুক্রবার সন্ধ্যায় বগুড়ার নন্দীগ্রাম উপজেলার বুড়ইল পুজা মন্ডপ পরিদর্শনকালে উপরোক্ত কথাগুলো বলেন। এসময় উপস্থিত ছিলেন, উপজেলা জাসদের সভাপতি কামরুজ্জামান কামরুল, জেলা জাসদ নেতা নুরুল ইসলাম সেফা, ইউপি সদস্য মোফাজল হোসেন, পুজা উদযাপন কমিটির সভাপতি জীতেদ্র নাথ, সদস্য দুলাল চন্দ্র, যুবলীগ নেতা লিটন কুমার প্রমূখ। এরপর সাংসদ সদস্য রেজাউল করিম তানসেন উপজেলার দাসগ্রাম, রনবাঘা, ধুন্দার, পৌর সদর, হাটকড়ি, আলাইপুর, মাটিহাঁস, দমদমাসহ বিভিন্ন পূজামন্ডপ পরিদর্শন করেছেন।